মমি

থাম্ব|জয়পুরের অ্যালবার্ট হল মিউজিয়ামে মমি
মমি হলো একটি মৃতদেহ যা জীবের শরীরের নরম কোষসমষ্টিকে জলবায়ু (বায়ুর অভাব অথবা অনাবৃষ্টি অথবা মৌসুমীয় অবস্থা) এবং ইচ্ছাকৃত কারণ (বিশেষ দাফন প্রথাগুলো) থেকে রক্ষা করে। অন্যভাবে বলা যায়, মমি হলো একটি মৃতদেহ যা মানবিক প্রযুক্তির মধ্যে অথবা প্রাকৃতিকভাবে ধ্বংস এবং হ্ময়প্রাপ্ত হওয়া থেকে রক্ষা করে।মমি হল ওষুধে মাখানো কাপড়ে জড়ানো মৃতদেহ।

 মমি শব্দের উৎপত্তি 

মমি শব্দটি মধ্যে যুগের লাতিন শব্দ mumia থেকে এসেছে, যা আরবী শব্দ মুমিয়া (مومياء) এবং পারস্য ফার্সি ভাষা মোম (موم) থেকে আনা হয়েছে যার অর্থ হলো বিটুমিন।

 ইতিহাস 
মিশরে প্রাপ্ত প্রথমদিকের মমিটি ৫০০০ বছর আগেকার।  চীনে তারিম অববাহিকায় আবিষ্কৃত মমিগুলিকে তারিম মমি বলা হয়।বর্তমান জিনজিয়াং অঞ্চলের একটি কবরস্থান থেকে ৪০০০ বছরেরও বেশি পুরানো ২০০ টিরও বেশি তারিম মমি খনন করা হয়েছিল। Wade, Nicholas (15 March 2010). "A Host of Mummies, a Forest of Secrets". The New York Times. Retrieved 9 November 2013. ইউরোপের প্রাচীনতম প্রাকৃতিক মমিটি অস্ট্রিয়ান-ইতালীয় সীমান্তের ওটজতাল আল্পসে আবিষ্কৃত হয়েছিল, মমিটি একটি ৫৩০০ বছর বয়সী পুরুষের। ফিলিপাইনের ফায়ার মমি, কাবায়ান মমি, বেঙ্গুয়েট মমি বা ইবালোই মমি নামেও পরিচিত যা ৪০০০ বছর আগে তৈরি করা হয়েছিল "Kabayan Mummies". Mummy Tombs. When were they made. Archived from the original on 28 October 2000. Retrieved 21 February 2014.
মিশরে ৫৩ টিরও বেশি  মমির সন্ধান পাওয়া গেছে যার বেশিরভাগই মিশরের প্রাচীন ফেরাউনদের ।
 মমি তৈরির পদ্ধতি 
দীর্ঘদিনের অভিজ্ঞতা সঞ্চয় করে প্রাচীন মিশরীয়রা মমি তৈরির একটি নির্দিষ্ট নিয়ম বের করেন।মমি তৈরির প্রক্রিয়া ৭০ দিন সময় নিত।  কয়েকটি ধাপে এই মমি বানানোর প্রক্রিয়া সম্পন্ন করা হতো।প্রথমে মৃতব্যক্তির নাকের মাঝে ছিদ্র করে মাথার মগজ বের করা হতো। এ ক্ষেত্রে লোহা জাতীয় জিনিসের সহায়তা নেয়া হতো।মস্তিষ্কের টিস্যুগুলি টেনে আনার জন্য  বিশেষ হুকযুক্ত যন্ত্র ব্যবহার হয়েছিল। এটি একটি সূক্ষ্ম অপারেশন ছিল, যা সহজেই মুখ বিকৃত করতে পারত।  

তারপর মৃতদেহের পেটের বাম পাশে কেটে ভেতরের নাড়িভুড়ি বের করে ফেলা হতো। এরপর শরীরের বিভিন্ন পচনশীল অঙ্গ যেমন: ফুসফুস, বৃক্ক, পাকস্থলি ইত্যাদি বের করা হতো। এসব অঙ্গ বের করার পর আবার পেট সেলাই করে দেয়া হতো। এক্ষেত্রে তারা খুব সতর্কতা অবলম্বন করতো। কারণ পেট সেলাই করতে গিয়ে যদি পেটের ভেতর বাতাস ঢুকে যায়, তাহলে মৃতদেহ পচে যাওয়ার আশঙ্কা ছিলো। শরীর খড়, শুকনো ঘাস, রাগ, করাতডাস্ট বা এমনকি কাদা দিয়ে ভরা হত, তার আকৃতি ধরে রাখতে সাহায্য করার জন্য । 

অন্যান্য অঙ্গগুলি পেট, লিভার, ফুসফুস এবং অন্ত্রের সাথে আলাদাভাবে বিশেষ বাক্স বা জার স্থাপন সংরক্ষণ করা হত  যাকে ক্যানোপিক জার বলা হয়। এগুলো মমির সঙ্গে কবর দেওয়া হত। 

পরে শরীরকে শুকানোর জন্য ন্যাট্রন  লবণ  দিয়ে   মৃতদেহ ও বের করা অঙ্গগুলো প্রায় ৪০ দিন  শুকানো হতো।  এবং শরীরের ভিতরে অতিরিক্ত ন্যাট্রন প্যাকেট স্থাপন করা হত। প্রতিদিনই পরিবর্তন করা হত এই ন্যাট্রন প্যাকেট। যখন শরীরটি পুরোপুরি শুকিয়ে যায়,  অভ্যন্তরীণ প্যাকেটগুলি সরিয়ে  ফেলা হত।     মমিকে আরও বেশি জীবন্ত মতো মনে করার জন্য, শরীরের ডুবে যাওয়া অঞ্চলগুলি লিনেন এবং অন্যান্য উপকরণ এবং নকল চোখ দিয়ে ভরা হত।  

প্রতিটি মমিকে শত শত গজ লিনেনে মোড়ানো  হতো। পুরোহিতরা সাবধানে শরীরের চারপাশে লম্বা লিনেন স্ট্রিপ মুড়িয়ে দিতেন, কখনও কখনও  প্রতিটি আঙুল এবং পায়ের আঙুল আলাদা করে মুড়িয়ে  দিতেন। দুর্ঘটনা থেকে মৃতদের রক্ষা করার জন্য, মোড়কের মধ্যে তাবিজ রাখা হত এবং কিছু লিনেন স্ট্রিপে প্রার্থনা এবং জাদুকরী শব্দ লেখা হত।   সমাধিতে এমন অনেক কিছু স্থাপন করা হত যা একজন ব্যক্তির পরকালে প্রয়োজন হত। অন্ত্যেষ্টিক্রিয়ার অংশ হিসেবে, পুরোহিতরা সমাধির প্রবেশপথে বিশেষ ধর্মীয় আচার-অনুষ্ঠান পালন করতেন। অনুষ্ঠানের সবচেয়ে গুরুত্বপূর্ণ অংশটিকে "মুখ খোলা" বলা হত। একজন পুরোহিত একটি বিশেষ যন্ত্র দিয়ে মমির বিভিন্ন অংশ স্পর্শ করতেন যাতে জীবনের উপভোগ্য এবং পরকালে প্রয়োজনীয় ইন্দ্রিয়গুলি "খোলা" যায়। মুখের সাথে যন্ত্রটি স্পর্শ করার মাধ্যমে, মৃত ব্যক্তি এখন কথা বলতে এবং খেতে পারত বলে মনে করা হত। তিনি এখন পরকালে যাত্রার জন্য প্রস্তুত ছিলেন। মমিটিকে তার কফিনে,  সমাধি কক্ষে রাখা হত এবং প্রবেশদ্বারটি সিল করা হত। 
 প্রাণীদের  মমি  
প্রাচীন মিশরীয়রা মানুষের পাশাপাশি বিড়াল,  বাজ, সাপ, কুমির এবং কুকুর সহ বিভিন্ন প্রাণীদের ও মমি তৈরি করত। কখনও কখনও প্রাণীদের তাদের মালিকের সাথে  মমি হিসেবে  কবর দেওয়া হয়েছিল, বা পরকালের জন্য খাদ্য সরবরাহ হিসাবে মমি হিসেবে  কবর দেওয়া হয়েছিল, তবে  বেশিরভাগ প্রাণীর মমি ছিল, দেবতাদের কাছে বলির জন্য মন্দিরগুলিতে দর্শনার্থীদের দ্বারা কেনা । এইভাবে ৭ কোটি প্রাণীর মমি তৈরি করা হয়েছিল। 
আধুনিক মমি
150px|thumb|জেরেমী বেন্থাম মৃত্যুর পর তার মমিকৃত হবার আকাঙ্ক্ষা ছিল।
জেরেমী বেন্থাম
১৮৩০-এর দশকে, উপযোগবাদবাদের প্রতিষ্ঠাতা জেরেমী বেন্থাম, তার মৃত্যুর পরবর্তীকালের জন্য যে নির্দেশাবলী দিয়ে গিয়েছিলেন তদনুসারে তার মৃত্যুর পরে শবটি আধুনিক কালের একটি মমি তৈরির দিকে পরিচালিত করেছিল। তিনি চেয়েছিলেন যে তার শবটি উদাহরণ হিসাবে প্রদর্শিত হবে কীভাবে "অজ্ঞতায় শবব্যবচ্ছেদে আতঙ্ক সৃষ্টি হয়"; একবার এভাবে প্রদর্শন এবং বক্তব্যের পর, তিনি ইচ্ছা প্রকাশ করেন যে তার কঙ্কাল সহ তার শরীরের অংশগুলি ( তার মাথার খুলি ছাড়া, যেটি ভুলভাবে সংরক্ষিত করাছিল তার পায়ে নিচের অংশে, যতক্ষণ না চুরির কারণে অন্যত্র সংরক্ষিত করা হয়) সহ, সংরক্ষণ করা হয়  সাধারণত তিনি যে পোশাক পড়তেন তার সাথে এবং তার ভাষায় "একটি আরামকেদারা সাধারণত যাতে আমি বসতাম, যখন মনোভাবটি এমন যে আমি বসে আছি চিন্তা মগ্ন হয়ে।" তার শরীরটি একটি মোমের মাথা সমেত লন্ডনের ইউনিভার্সিটি কলেজে উন্মুক্ত প্রদর্শন করা হয়, কারণ বেন্থহামের অনুরোধে মাথাটি তৈরি করার সমস্যাগুলির কারণে প্রস্তুত হয় নি।

ভ্লাদিমির লেনিন
বিংশ শতাব্দীর প্রথম দিকে, নিকোলাই ফুডোরোভিচ ফুডোরভের বিবৃতি অনুসারে মহাজাগতিকবাদের রাশিয়ান আন্দোলনটি, মৃত ব্যক্তির বিজ্ঞানসম্মত পুনরুজ্জীবনের কল্পনা করে। ধারণাটি এত জনপ্রিয় ছিল যে, ভ্লাদিমির লেনিনের মৃত্যুর পর, লিওনিড কাসাসিন এবং আলেকজান্ডার বোগদানভ ভবিষ্যতে তাকে পুনরুজ্জীবিত করার জন্য তার শরীর ও মস্তিষ্ককে সংরক্ষণ করার পরামর্শ দেন। See the article: А.М. и А.А. Панченко «Осьмое чудо света», in the book Панченко А.М. О русской истории и культуре. St. Petersburg: Azbuka, 2003. Page 433. প্রয়োজনীয় যন্ত্রপাতি বিদেশে কেনা হয়েছিল, কিন্তু বিভিন্ন কারণের জন্য পরিকল্পনাটি বাস্তবায়িত করা হয়নি।  এর পরিবর্তে মস্কোতে লেনিন সমাধিসৌধের স্থায়ী প্রদর্শনীতে তার শরীরের সুগন্ধি বস্তু দ্বারা সুরক্ষিত করা হয়, যেখানে এটি আজকের দিনেও প্রদর্শিত আছে। সমাধিসৌধটি আলেক্সি শ্যাশেভের দ্বারা জোসের পিরামিড এবং সাইরাসের সমাধির অনুকরণে নকশাকৃত।

গটফ্রেড নিকচে 
১৯ শতকের শুরুর দিকে ভেনেজুয়েলার গটফ্রেড নিকচে নামে একজন জার্মান বংশোদ্ভূত চিকিৎসক লা গুয়ারার কাছে বনভূমিতে তার গবেষণাগারে মমি বানানোর পরীক্ষা করেন। তিনি শবদেহের অভ্যন্তরীণ অঙ্গগুলি অপসারণ না করে একটি সুবাসিত সংরক্ষণকারী তরল দ্বারা (অ্যালুমিনিয়াম ক্লোরাইডের সংমিশ্রনের উপর ভিত্তি করে) শবকে মমিকৃত করার পদ্ধতি বিকশিত করেছিলেন। তার প্রস্তুত করা তরলের সূত্র কখনো প্রকাশ হয় নি এবং আবিষ্কার করা হয় নি। কয়েক ডজন মমি ওই তরলটি (তার এবং তার পরিবারের সহ) দিয়ে তৈরি হয়েছিল যেগুলি শিল্পবিনষ্টকারী এবং লুটেরাদের দ্বারা মারাত্মকভাবে ক্ষতিগ্রস্ত বা নষ্ট হয়েছে।

 আরও দেখুন 
 তালিকা
 ডিএনএ পরীক্ষার তালিকা
 দেহ

 তথ্যসূত্র 

 বহিঃসংযোগ 
 নিজে মমি তৈরি করুন
 মমিকরণ পদ্ধতি, J. Paul Getty জাদুঘর থেকে।
 মমিদের কবর 
 প্রাকৃতিকভাবে সংরহ্মিত পেরুভিয়ান মমিরা 
 চীনে পৃথিবীর সর্বোত্তম সংরহ্মিত মমিরা
 বিড়াল মমিরা
 মিশরীয় এবং ইংকা মমিকরণ
 রামসেস: ঈশ্বর অথবা মানুষের তীব্র ক্রোধ? ডিসকভারী চ্যানেল
 পশু মমির গ্যালারি
 মমিরা কীভাবে কর্মকতারা কাজ করে।

বিষয়শ্রেণী:প্রাচীন মিশর
বিষয়শ্রেণী:মমি